དོལ་པོ་སྨད་ཀྱི་ཡུལ་མི་རྣམས་ནི་ཆོས་ལུགས་འདྲ་མ་འདྲེས་དང་།སྐད་འདྲ་མ་འདྲེས།ཆོས་གོས་དང་ལུགས་སྲོལ་འདྲ་མ་འདྲེས།ཡུལ་ལུང་གི་རྣམ་པའང་གཞན་ཞིག་ཏུ་སྣང་བས་བོད་པ་ཞིག་གི་ངོས་ནས་བཤད་ན།རང་ས་རང་ཡུལ་གྱི་ཚོར་སྣང་འདི་ནས་ཡལ་འགྲོ།འོན་ཀྱང་།དེ་གར་ཡང་བོན་དང་ནང་པའི་དུད་ཁྱིམ་ཁ་ཁེར་ཡང་ཡང་མཐོང་རྒྱུ་ཡོད་དེ།ཧིན་རྡུ་བ་དང་འདྲེས་མཚམས་རེད།བལ་པོའི་ཆས་གོས་ཆ་ཚང་སྤྲོས་པའི་མི་ལ་ཁ་ནས་བོད་སྐད་དང་མ་ཎི་སྒྲོང་མཁན་ཡང་རེ་རེ་གཉིས་རེ་མཇལ་རྒྱུ་ཡོད་པས།དང་པོར་སླེབས་པ་ཞིག་ན་སྔར་མ་མྱོང་བའི་ཚོར་བ་ཡ་མཚན་པོ་མང་པོ་སྐྱེས་ཡོང་།དོལ་བོ་སྨད་ན་ཁམས་པ་ཟེར་བའི་རིགས་ཤིག་ཀྱང་འདུག་སྟེ་རྒྱུས་ལོན་བྱེད་དབང་མ་བྱུང་།